Frugalware Linux

Frugalware Linux, noen ganger omtalt som Frugalware, er en Linuxdistribusjon som er laget for brukere som er kjent med et kommandolinjebasert brukergrensesnitt. Tidlige versjoner var basert på Slackware, men den er nå en uavhengig utviklet distribusjon. Frugalware har siden versjon 0.6 benyttet pakkesystemet Packman som den adopterte fra Arch Linux.

Første versjon ble lansert 2. november 2004. Den nåværende versjonen er 2.1 og ble lansert 5. september 2016.

Versjoner

Versjon 1.6 «Fermus» 
Versjon 1.6 ble lansert 12. februar 2012. Den hadde kodenavet «Fermus».

Prerelease 1 ble lansert 10. oktober 2011, prerelease 2 ble lansert 18. desember 2011, release kandidat 1 ble lansert 16. januar 2012 og release kandidat 2 ble lansert 30. januar 2012.

Vindussystemet X ble fortsatt levert i versjon 11 release 7.6 (X11R7.6),

Versjon 1.7 «Gaia» 
Versjon 1.7 ble lansert 19. august 2012. Den hadde kodenavet «Gaia». Dette er navnet på den greske Jordgudinnen Gaia; i denne sammenheng er det navnet på en planet i romanen Foundation's Edge (1982) av Isaac Asimov. I romanen ble planeten skapt av den telepatiske roboten Daneel for å tjene som eksperimentell prototype for det transgalaktiske gruppesinn.

Prerelease 1 ble lansert 9. april 2012, prerelesease 2 ble lansert 4. juni 2012 og release kandidat 1 ble lansert 23. juli 2012.

Vindussystemet X ble fortsatt levert i versjon 11 release 7.6 (X11R7.6),

Versjon 1.8 «Cinna» 
Versjon 1.8 ble lansert 6. februar 2013. Den hadde kodenavnet «Cinna», som var hjemplaneten til figuren Dors Venabili i Isaac Asimovs roman Prelude to Foundation (1988).

Prerelease 2 ble lansert 20. desember 2012.

Linuxkjernen var oppgradert til versjon 3.7.5.

Vindussystemet X ble fortsatt levert i versjon 11 release 7.7 (X11R7.7), og X.Org Server ble levert i versjon 1.13.2. Skrivebordsmiljøet GNOME var oppdatert til versjon 3.6.2 og KDE ble levert i versjon 4.9.5.

Blant andre applikasjoner kan nevnes LibreOffice 3.6.3, Mozilla Firefox 18.0.1 og Mesa 7.11.

Versjon 1.9 «Arcturus» 
Versjon 1.9 ble lansert 5. november 2013. Versjonen hadde kodenavnet «Arcturus», og var oppkalt etter stjernen Arcturus.

Prerelease 1 ble lansert 8. april 2013, prerelease 2 ble lansert 1. juli 2013, release kandidat nr 1 ble lansert 2. september 2013 og 
release kandidat nr 2 ble lansert 17. september 2013.

Linuxkjernen var oppdatert til versjon 3.10.7.

Vindussystemet X ble fortsatt levert i versjon 11 release 7.7 (X11R7.7), og X.Org Server ble levert i versjon 1.14.2. Skrivebordsmiljøet GNOME var oppdatert til versjon 3.8.2 og KDE var oppdatert til versjon 4.11.

Kontorprogrampakken LibreOffice ble levert i versjon 4.1.2.

Versjon 2.0 «Rigel» 
Versjon 2.0 ble lansert 16. februar 2015. Den hadde kodenavnet «Rigel», og var oppkalt etter stjernen Rigel.

Release kandidat nummer 1 ble lansert 20. november 2014, og release kandidat nummer 2 ble lansert 24. desember 2014.

Linuxkjernen var oppgradert til versjon 3.14.19.

Vindussystemet X ble fortsatt levert i versjon 11 release 7.7 (X11R7.7), og X.Org Server i versjon 1.15.2. Skrivebordsmiljøet GNOME ble levert i versjon 3.12.2, KDE i versjon 4.14.3, Xfce i versjon 4.10.1 og LXDE i versjon 0.99.0. Nytt skrivebordsmiljø var MATE versjon 1.8.1.

Kontorprogrampakken LibreOffice var oppdatert til versjon 4.3.3, nettleseren Mozilla Firefox var oppdatert til versjon 35.0.1 og Google Chrome (Chromium browser) til versjon 39.0.2171.96.

Versjon 2.1 «Derowd» 
Versjon 2.1 ble lansert 5. september 2016. Den har kodenavnet «Derowd» og er oppkalt etter fantasiplaneten Derowd, som nevnes av figuren Dors Venabili i Isaac Asimovs roman Prelude to Foundation (1988).

Versjoner

Referanser

Eksterne lenker 
 
 Frugalware hos DistroWatch

Slackwarederivater
Arch Linux derivater
Pacmanbaserte Linuxdistribusjoner
Linuxdistribusjoner lansert i 2004